Αθλητική Ένωση Λάρισας (καλαθοσφαίριση ανδρών)

Η Αθλητική Ένωση Λάρισας είναι ελληνικό αθλητικό σωματείο που δραστηριοποιείται στην πόλη της Λάρισας, στον ομώνυμο νομό, όπου και βρίσκονται οι έδρες των τμημάτων του. Επίσημο έτος ίδρυσης του συλλόγου είναι το 1964 και οι αθλητές της αγωνίζονται με χρώματα το βυσσινί και το λευκό. Στο έμβλημά της εμφανίζεται ένα αγέρωχο άλογο σηκωμένο στα πίσω πόδια.

Η ανδρική ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου, αν και στο παρελθόν έχει υπάρξει και επαγγελματική ομάδα. Λειτούργησε για πρώτη φορά το 1993. Τρέχουσα έδρα του τμήματος είναι το Κλειστό Γυμναστήριο Νεάπολης Λάρισας,«Α2: Με έδρα το κλειστό της Νεάπολης η ΑΕΛ», άρθρο στον ιστότοπο KosmosLarissa.gr, 19 Αυγούστου 2016. χωρητικότητας 3.958 θεατών.«Κλειστό Γυμναστήριο Νεάπολης Λάρισας», πληροφορίες στον ιστότοπο Stadia.gr.

 Ιστορία 

 Πρώτες επιτυχίες (1999–2002) 
Η πρώτη παρουσία του συλλόγου στις Εθνικές Κατηγορίες καταγράφεται το φθινόπωρο του 2000, μετά από την κατάκτηση του τίτλου του Πρωταθλητή στην κορυφαία κατηγορία της Ε.Σ.ΚΑ. Θεσσαλίας την περίοδο 1999-00.

Ειδικότερα την αγωνιστική περίοδο 2000-01 η Α.Ε.Λ. τοποθετήθηκε με 13 ακόμη ομάδες στον 1ο Όμιλο Βορρά της Γ΄ Εθνικής Κατηγορίας.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2000-2001», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς η απόδοσή της κινήθηκε σε χαμηλά επίπεδα, με αποτέλεσμα να συλλέξει μόλις 6 νίκες σε 26 αγώνες. Στον τελικό βαθμολογικό πίνακα βρέθηκε στη 13η και προτελευταία θέση, γνωρίζοντας τον υποβιβασμό.

Η παραμονή της, εντούτοις, στο τοπικό πρωτάθλημα αποδείχθηκε βραχυπρόθεσμη καθώς την περίοδο 2001-02 κατέκτησε εκ νέου την κορυφή στο Πρωτάθλημα της Θεσσαλίας, λαμβάνοντας το εισιτήριο της επιστροφής στη Γ' Εθνική Κατηγορία.

 Καθιέρωση στην Γ΄ Εθνική Κατηγορία (2002–2006) 
Την αγωνιστική περίοδο 2002-03 η ομάδα της Λάρισας τοποθετήθηκε εκ νέου στον 1ο Όμιλο Βορρά τον οποίο και συνέθεσαν 14 ακόμη σύλλογοι.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2002-2003», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η Α.Ε.Λ. ολοκλήρωσε τις αγωνιστικές της υποχρεώσεις για τη χρονιά αυτή στην 4η θέση με 17 νίκες και 9 ήττες ισοζύγιο. Τονίζεται πως οι ομάδες της Γ' Εθνικής είχαν τότε το δικαίωμα συμμετοχής στα Κύπελλα των τοπικών τους Ενώσεων αλλά όχι στο Κύπελλο Ελλάδος.

Την επόμενη χρονιά, 2003-04 ο σύλλογος συνέχισε την καλή του πορεία στον ίδιο Όμιλο πετυχαίνοντας μία νίκη περισσότερη (18-8).«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική κατάταξη ισοβάθμησε με την ομάδα των Αμπελοκήπων Θεσσαλονίκης, ωστόσο τοποθετήθηκε βάσει των επόμενων κριτηρίων υψηλότερα από αυτή και συγκεκριμένα στην 3η θέση.

Η επόμενη περίοδος, 2004-05, αποδείχθηκε λιγότερο επιτυχημένη.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η Α.Ε.Λ. τερμάτισε 10η σε σύνολο 14 ομάδων, έχοντας συλλέξει 10 νίκες και 16 ήττες. Παρ' όλα αυτά βρέθηκε πάνω από τη ζώνη του υποβιβασμού ανανεώνοντας την παρουσία της στη Γ' Εθνική και για το επόμενο φθινόπωρο. Το ρόστερ της ΑΕΛ ήταν: Τριανταφύλλου, Τζιαχρής, Μηλιώνης, Σαριμπαλίδης, Χασαμπαλιώτης, Κόκκας, Δαχτάρης, Ζεστός, Παπαδόπουλος 20, Χασανίδης, Μακρής, Χατζημπύρος. Προπονητής ήταν ο Γρηγόρης Γιασσάρης. 

Την αγωνιστική περίοδο 2005-06 ο σύλλογος ανέκαμψε σκαρφαλώνοντας στην 3η θέση της τελικής βαθμολογικής κατάταξης, πάντα απέναντι σε 13 αντιπάλους.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός της χρονιάς ήταν 18 νίκες και 8 ήττες, που δεν στάθηκαν όμως αρκετές για να του εξασφαλίσουν την άνοδο στη Β' Εθνική. Το ρόστερ της τελευταίας ομάδας της ΑΕΛ στη Γ' Εθνική 2005-06 με προπονητή το Γρηγόρη Γιασσάρη ήταν: Γιάννης Ζεστός, Γιώργος Σιάτρας, Αποστολάκης, Ρίζος Καντάρκος, Βάϊος Αναστασίου, Αβραάμ Παπαδόπουλος, Θοδωρής Λιάκος, Κώστας Σαριμπαλίδης,  Δημήτρης Δράκος, Θοδωρής Κουτρούλης, Χρήστος Μηλιώνης.

 Α.Ε.Λ. 1964 – Γ.Σ. (2006–2009) 
Στα τέλη Μαΐου του 2006 το ανδρικό τμήμα της Α.Ε.Λ. συγχωνεύτηκε με το αντίστοιχο του Γυμναστικού Σύλλογου Λάρισας (έτος ίδρυσης 1928) που λάμβανε μέρος τότε στο Πρωτάθλημα της Α1 Εθνικής Κατηγορίας.«"Εις σάρκαν μίαν" Γυμναστικός και ΑΕΛ», άρθρο στον ιστότοπο Contra.gr, 29 Μαΐου 2006. Υπήρξαν φωνές αντιδράσεων καθώς μερίδα των φιλάθλων των δύο ομάδων θεώρησαν πως η ένωση θα επιφέρει και απώλεια της ταυτότητας των δύο συλλόγων, ωστόσο η διαδικασία προχώρησε εφόσον θεωρήθηκε πως με τη συγχώνευση θα τεθούν οι βάσεις για να πρωταγωνιστήσει η ομάδα στην Κατηγορία αντί να περιορίζεται στη μάχη της παραμονής.«Κοτσιαρής: «Στόχος να πρωταγωνιστήσουμε στην Α1»», άρθρο στον ιστότοπο του ΣΠΟΡ FM, 18 Μαΐου 2006. Ο νέος σύλλογος έλαβε την ονομασία «Α.Ε.Λ. 1964 – Γ.Σ.».«Περασμένα μεγαλεία στο ελληνικό μπάσκετ» , άρθρο στον ιστότοπο Sport24.gr, 17 Μαρτίου 2015.

Την αγωνιστική περίοδο 2006-07 ο σύλλογος εντάχθηκε βάσει προγράμματος στο δυναμικό της Α1 Εθνικής μαζί με 13 ακόμη ομάδες. Κατά τη λήξη της κανονικής περιόδου η ομάδα είχε συγκεντρώσει 8 νίκες και 18 ήττες, όσες και το Αιγάλεω. Βάσει των επόμενων κριτηρίων κατάταξης η ομάδα της Λάρισας τοποθετήθηκε υψηλότερα και συγκεκριμένα στην 11η θέση. Αυτή ήταν και η τελική για το σύλλογο εφόσον δεν κατάφερε να μπει στη διαδικασία των Play-offs. Στο θεσμό του Κυπέλλου Ελλάδος ο τελευταίος αγωνίστηκε απευθείας στη «Φάση των 16» όπου και απέκλεισε το Αιγάλεω με σκορ 80-72.«ΑΕΛ - Αιγάλεω 80-72», άρθρο στον ιστότοπο Contra.gr, 26 Σεπτεμβρίου 2006. Στους Προημιτελικούς ηττήθηκε με σκορ 67-86 από το Κολοσσό Ρόδου γνωρίζοντας τον αποκλεισμό από τη συνέχεια.«Νέα πρόκριση Κολοσσού», άρθρο στον ιστότοπο SentraGoal.gr, 30 Σεπτεμβρίου 2006.

Την επόμενη χρονιά, 2007-08 ο Α.Ε.Λ. 1964 - Γ.Σ. είχε στο Πρωτάθλημα της Α1 Εθνικής απολογισμό 11 νίκες και 15 ήττες. Ολοκλήρωσε τις αγωνιστικές του υποχρεώσεις στη 10η θέση, με ασφάλεια πάνω από τη ζώνη του υποβιβασμού, αλλά αποτυγχάνοντας ξανά να μπει στα Play-offs. Στη διοργάνωση του Κυπέλλου συμμετείχε μόλις σε ένα παιχνίδι, στα πλαίσια της «Φάσης των 16» όπου ξεκίνησε και πάλι, στο οποίο του επιβλήθηκε η Α.Ε.Κ. με σκορ 60-74.«Πέρασε η ΑΕΚ, πέταξε το Περιστέρι!», άρθρο στον ιστότοπο Contra.gr, 25 Σεπτεμβρίου 2007.

Η περίοδος 2008-09, οπότε αγωνίστηκε επίσης στην Α1 Εθνική, ήταν απογοητευτική για το σύλλογο στο αγωνιστικό κομμάτι. Συγκεκριμένα πέτυχε μόλις 2 νίκες σε σύνολο 26 αγώνων, εντός έδρας απέναντι στην Α.Ε.Κ. και τα Τρίκαλα 2000. Κατετάγη στη 14η και τελευταία θέση και προφανώς υποβιβάστηκε. Σε ό,τι αφορά το Κύπελλο, η ομάδα της Λάρισας ξεκίνησε νικηφόρα απέναντι στον Πανερυθραϊκό με σκορ 77-86 στην παράταση,«Πανερυθραϊκός-Λάρισα 77-86», άρθρο στον ιστότοπο Contra.gr, 29 Οκτωβρίου 2009. για να αποκλειστεί στα Προημιτελικά από την Α.Ε.Κ. με σκορ 70-74.«ΑΕΛ-ΑΕΚ 70-74», άρθρο στον ιστότοπο Contra.gr, 4 Νοεμβρίου 2008.

 Γ.Σ. Ολύμπια Λάρισας (2009–2010) 

Τον Αύγουστο του 2009, υπό την προεδρία του Μανώλη Λελούδα, αποφασίστηκε η συγχώνευση του ανδρικού τμήματος του Α.Ε.Λ. 1964 – Γ.Σ. με το αντίστοιχο της Γ.Ε. Ολύμπιας Λάρισας το οποίο είχε τερματίσει την προηγούμενη άνοιξη στην 11η θέση της Α1 Εθνικής, εξασφαλίζοντας την παραμονή του σε αυτή. Οι δύο ομάδες αγωνίστηκαν στο Πρωτάθλημα της περιόδου 2009–10 ως ενιαίος σύλλογος με την ονομασία «Γυμναστικός Σύλλογος Ολύμπια Λάρισας».«Και το... όνομα αυτού, Γυμναστικός Σύλλογος Ολύμπια Λάρισας», άρθρο στον ιστότοπο In.gr, 12 Αυγούστου 2009.«Κοντά σε συγχώνευση Ολύμπια-ΑΕΛ!», άρθρο στον ιστότοπο του NovaΣΠΟΡ FM, 12 Αυγούστου 2009. Το όνομα του νέου συλλόγου αποτελεί συνδυασμό των παλαιών ονομάτων: πριν το «Ολύμπια Λάρισας» προστέθηκε το «Γυμναστικός Σύλλογος». Του σχήματος ηγήθηκε η δημοτική αρχή της Λάρισας (επί δημαρχίας Κώστα Τζανακούλη).

Ωστόσο ούτε αυτή η απόπειρα να διατηρηθούν οι τρεις ομάδες της Λάρισας μέσω ενοποίησης στην κορυφαία Κατηγορία απέδωσε τους αναμενόμενους καρπούς: ο κοινός σύλλογος συγκέντρωσε 4 νίκες και 22 ήττες με αποτέλεσμα να καταταγεί στη 14η και τελευταία θέση, πέφτοντας οριστικά σε χαμηλότερα Πρωταθλήματα.«Χαμένα τα Τρίκαλα και το ελληνικό μπάσκετ», άρθρο στον ιστότοπο της εφημερίδας «Το Βήμα», 29 Απριλίου 2010. Στη διοργάνωση του Κυπέλλου Ελλάδας η ομάδα αγωνίστηκε απευθείας στη «Φάση των 16» όπου ηττήθηκε και αποκλείστηκε από τον Α.Σ. Τρίκαλα 2000 με σκορ 57-82.«Εύκολα τα Τρίκαλα, έξω Περιστέρι & Ηλυσιακός», άρθρο στον ιστότοπο Gazzetta.gr, 7 Οκτωβρίου 2009.

Η αποτυχία του εγχειρήματος οδήγησε στη νέα διάσπαση των τριών συλλόγων Γ.Σ. Ολύμπιας Λάρισας, Γ.Σ. Λάρισας και Α.Ε. Λάρισας και στη σταδιακή επιστροφή τους στο οικείο τους τοπικό πρωτάθλημα για την απαλλαγή τους από τις οικονομικές τους oφειλές.

 Αναδημιουργία από μηδενική βάση (2010–2013) 
Παρόλο που υπήρξαν προτάσεις συμμετοχής της Α.Ε.Λ. σε κάποια από τις χαμηλότερες εθνικές κατηγορίες, οι νέοι διαχειριστές της τύχης της αποφάσισαν την αναδημιουργία του τμήματος ουσιαστικά από το μηδέν. Υπό την καθοδήγηση του προπονητή Αβραάμ Παπαδόπουλου και βασισμένη σε παίκτες προερχόμενους από τις υποδομές της και κάποιους εμπειρότερους που διατηρούσαν ισχυρούς συναισθηματικούς δεσμούς με την ομάδα, η Α.Ε.Λ. δήλωσε συμμετοχή στο Πρωτάθλημα της Α2 Κατηγορίας Ανδρών που διοργανώνει η Ένωση Σωματείων Καλαθοσφαίρισης Θεσσαλίας.

Τις αγωνιστικές περιόδους 2010-11 και 2011-12 η Α.Ε.Λ. συμμετείχε στο Πρωτάθλημα της Α2 Κατηγορίας πετυχαίνοντας εν τέλει την άνοδο στην Α1 Τοπική Κατηγορία.«Αποτελέσματα Ανδρικής Ομάδας Μπάσκετ 2010-11 - Α2 Ε.Σ.ΚΑ.Θ.» , άρθρο στον επίσημο ιστότοπο του συλλόγου, 30 Δεκεμβρίου 2010.«Άνοδος στην Α1 για την Α.Ε.Λ.», άρθρο στον επίσημο ιστότοπο του συλλόγου, 25 Μαρτίου 2012. Τις περιόδους αυτές ο σύλλογος χρησιμοποιούσε ως έδρα το Κλειστό Γυμναστήριο Ε.Α.Κ.Λ. Αγίου Θωμά, χωρητικότητας 300 θέσεων.

Την επόμενη χρονιά, 2012-13, η Α.Ε.Λ. συμμετείχε στο Πρωτάθλημα της Α1 Κατηγορίας και ειδικότερα στο 2ο Όμιλο. Απέναντι σε 10 αντιπάλους συγκέντρωσε 16 νίκες και 2 ήττες στην Κανονική Περίοδο τερματίζοντας στην 1η θέση της βαθμολογίας.«Aφιέρωμα στην ομάδα μπάσκετ της ΑΕΛ», άρθρο στον ιστότοπο AelOle.gr, 16 Ιουνίου 2013. Μετά την ολοκλήρωση της Κανονικής Περιόδου ακολούθησε διαδικασία Play-offs σε ουδέτερα γήπεδα όπου τα δύο πρώτα σωματεία του κάθε ομίλου συναντήθηκαν σε νοκ-αουτ αγώνες χιαστί, ήτοι το πρώτο σωματείο του Α' Ομίλου με το δεύτερο του Β' Ομίλου και το πρώτο σωματείο του Β' Ομίλου με το δεύτερο του Α' Ομίλου. Η ομάδα της Λάρισας επικράτησε του Ολυμπιακού Βόλου με σκορ 65-55 περνώντας στον Τελικό. Εκεί συνάντησε το νικητή του έτερου ζεύγους, Γ.Σ. Βόλου. Πετυχαίνοντας νίκη με σκορ 78-72 κατέκτησε το Πρωτάθλημα καθώς και το εισιτήριο επιστροφής στις Εθνικές Κατηγορίες.«Η ΑΕΛ στη Γ' Εθνική - πρωταθλήτρια ΕΣΚΑΘ!» , άρθρο στον ιστότοπο BasketPlus.gr, 20 Απριλίου 2013. Την ίδια περίοδο ο σύλλογος αγωνίστηκε και σε ένα παιχνίδι για το Κύπελλο Ανδρών της Ε.Σ.ΚΑ.Θ. στο οποίο ηττήθηκε με σκορ 55-50 από τους Μάγους Τρικάλων.«Ήττα για την ΑΕΛ στο μπάσκετ», άρθρο στον ιστότοπο AelOle.gr, 30 Σεπτεμβρίου 2012.

 Επιστροφή στις Εθνικές Κατηγορίες (2013–Σήμερα) 
Η επιστροφή της ομάδας στα γήπεδα της Γ' Εθνικής Κατηγορίας, και ειδικότερα στον 1ο Όμιλο Βορρά, έλαβε χώρα το φθινόπωρο του 2013. Τον Όμιλο συγκρότησαν για την περίοδο 2013-14 δώδεκα ομάδες συνολικά. Η Α.Ε.Λ. ολοκλήρωσε τις αγωνιστικές της υποχρεώσεις στην 7η θέση του βαθμολογικού πίνακα, ενώ ο απολογισμός της χρονιάς ήταν 11 νίκες και 11 ήττες.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 27 Απριλίου 2014.«Επικυρώθηκαν οι Βαθμολογίες» , άρθρο στον ιστότοπο SuperBasket.gr, 16 Μαΐου 2014. Προπονητής της ομάδας τη χρονιά αυτή εξακολουθούσε να είναι ο Παπαδόπουλος, ενώ παραγωγικότερος σκόρερ για την ομάδα αναδείχθηκε ο Νίκος Τσούτσος (348 πόντοι).«Top Scorer της Γ’ εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.

Την επόμενη χρονιά, 2014-15, αποτέλεσε ξανά κομμάτι του 1ου Ομίλου Βορρά της Γ' Εθνικής τον οποίο, ωστόσο, συνέθεσαν αυτή τη χρονιά 14 ομάδες.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Μετά από εξαιρετική πορεία η θεσσαλική ομάδα κατέκτησε το Πρωτάθλημα, κλείνοντας τη χρονιά με 25 νίκες και 1 μόλις ήττα.«Αποτελέσματα 1ου ομίλου Βορρά (26η αγ.)», άρθρο στον ιστότοπο InfoBasket.gr, 10 Μαΐου 2015. Παράλληλα απέκτησε το δικαίωμα συμμετοχής στην αμέσως ανώτερη κατηγορία το επόμενο φθινόπωρο.

Την αγωνιστική περίοδο 2015-16 η Α.Ε.Λ. δήλωσε συμμετοχή στον Όμιλο Βορρά της Β' Εθνικής, διεκδικώντας την άνοδο απέναντι σε 14 αντιπάλους.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές της υποχρεώσεις για την κανονική περίοδο στη 2η θέση του βαθμολογικού πίνακα, πίσω από τον πρωτοπόρο Αίολο Αστακού. Η συγκομιδή της ήταν 20 νίκες σε 28 αγώνες. Στη συνέχεια έλαβε μέρος σε αγώνα μπαράζ με τη δεύτερη ομάδα του Ομίλου Νότου, τον Αμύντα Δάφνης-Υμηττού. Στο παιχνίδι, το οποίο έκρινε ένα εισιτήριο για την Α2 Εθνική, η ομάδα της Αττικής επικράτησε της Α.Ε.Λ. με σκορ 87-81, αφήνοντας τη θεσσαλική ομάδα πρώτη επιλαχούσα για άνοδο σε περίπτωση που προέκυπταν κενές θέσεις.«Στην Α2 ο Αμύντας, προβάδισμα για ΓΣΛ!», άρθρο στον ιστότοπο InfoBasket.gr, 22 Μαΐου 2016. Πράγματι, τον Ιούλιο του 2016 η Ελληνική Ομοσπονδία Καλαθοσφαίρισης ανακοίνωσε ότι στην Α2 Εθνική Κατηγορία του επόμενου φθινοπώρου θα συμμετείχαν 16 ομάδες αντί για 14 που αναμενόταν, κάτι που οδήγησε στον προβιβασμό της Α.Ε.Λ.. «Αντιδράσεις για την προκήρυξη της Α2», άρθρο στον ιστότοπο PameSports.gr, 26 Ιουλίου 2016. Στην ψηφοφορία που διοργανώνει κάθε χρόνο ο ιστότοπος InfoBasket.gr ανάμεσα στους προπονητές των ομάδων του Ομίλου Βορρά, ο αθλητής της ομάδας, Κώστας Σαριμπαλίδης βρέθηκε στην κορυφαία πεντάδα του Πρωταθλήματος, ενώ, σύμφωνα με την ιστοσελίδα Eurobasket.com, ο Γιάννης Μαλτέσιος ήταν ο κορυφαίος αμυντικός παίκτης του Ομίλου.«Τα βραβεία της Β’ Εθνικής – Βορράς (2016)», άρθρο στον ιστότοπο InfoBasket.gr, 7 Ιουνίου 2016.«Greece » B » Season 2015-2016», πληροφορίες στον ιστότοπο EuroBasket.com.

Την σεζόν 2024-25 αγωνίζεται στην Α1 ΕΣΚΑΘ.

 Πορεία στις εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο Ως «Α.Ε. Λάρισας» 2000-01 4Γ' Εθνική 13 - 6-20 - - ? - - -  -  -2002-03 4Γ' Εθνική 4 - 17-9 - - ? - - -  -  -2003-04 4Γ' Εθνική 3 - 18-8 - - ? - - -  -  -2004-05 4Γ' Εθνική 10 - 10-16 - - ? - - -  -  -2005-06 4Γ' Εθνική 3 - 18-8 - - ? - - -  -  - Ως «Α.Ε.Λ. 1964 – Γ.Σ.» και «Γ.Σ. Ολύμπια Λάρισας» 2006-07 1Α1 Εθνική 11 - 8-18 - - Άρθουρ Λη Φάση των 8 2 -  -  -2007-08 1Α1 Εθνική 10 - 11-15 - - Μπίλι Κιζ 1η - Β' Φάσης 1 -  -  -2008-09 1Α1 Εθνική 14 - 2-24 - - Τόριν Φράνσις 2η - Β' Φάσης 2 -  -  -2009-10 1Α1 Εθνική 14 - 4-22 - - ? 1η - Β' Φάσης 1 -  -  - Ως «Α.Ε. Λάρισας»2013-14 4Γ' Εθνική 7 - 11-11 - - Νίκος Τσούτσος - - -  -  -2014-15 4Γ' Εθνική 1 - 25-1 - - ? - - -  -  -2015-16 3Β' Εθνική 2 Μπαράζ ανόδου 20-8 0-1 - ? - - -  -  -2016-17 2Α2 Εθνική 10 - 12-18 - - ? 1η - Α' Φάσης 1 -  -  -2017-18 2Α2 Εθνική 10 - 3-27 - - ? 2η - Α' Φάσης 1 -  -  -2023-24 4Γ' Εθνική 11 - 6-16 - - ? - - -  -  -

 Καλαθοσφαιριστές – Προπονητές 
μικρογραφία|350px|Η ανδρική ομάδα της Α.Ε. Λάρισας για την περίοδο 2015-2016 στη Β' Εθνική.
+Διακεκριμένοι καλαθοσφαιριστέςΕθνΟνοματεπώνυμο  Βασίλης Αγγελακόπουλος  Γιώργος Αποστολίδης  Θοδωρής Ζάρας  Παναγιώτης Καραβανάς  Δημήτρης Καραδολάμης  Νέστορας Κόμματος  Φώτης Λαμπρόπουλος  Γιάννης Λάππας  Γιάννης Μαλτέσιος  Σωτήρης Μανωλόπουλος  Γιώργος Μπρόζος  Νίκος Ορφανός  Χρήστος Παπανικολάου  Νίκος Παπανικολόπουλος  Γιώργος Παυλίδης  Αργύρης Πιάρας  Κώστας Σαριμπαλίδης  Μιχάλης Τσαϊρέλης  Γιώργος Τσιάκος  Νίκος Τσούτσος  Κρις Χουγκάζ  Μάριος ΜαταλώνΕθνΟνοματεπώνυμο  Μπίλι Κιζ  Άρθουρ Λη  Λανς Ουίλιαμς  Ντέιβιντ Τίγκ  Τόριν Φράνσις  Έκτορ Ρομέρο   Σάμι Μέχια  Ρολάντας Αλίγεβας  Τάντας Κλιμαβίτσιους  Τόμας Νάγκις  Ζλάτκο Μπόλιτς  Ντράγκαν Τσέρανιτς  Σίμον Πετρόφ

<div style="clear: both">

+ΠροπονητέςΕθνΟνοματεπώνυμοΘητεία  Κώστας Μπαζάκης  1998-1999  Χρήστος Ζαχαρέλης  1999-2000  Γιώργος Βαγιόπουλος  2000-2002  Νικηφόρος Τριανταφυλλίδης  2002-2003  Γιάννης Λαλάκης  2003-2004  Γρηγόρης Γιασσάρης  2004-2006  Γιάννης Χριστόπουλος  2006–2007  Κώστας Πιλαφίδης  2007-2008ΕθνΟνοματεπώνυμοΘητεία  Βαγγέλης Αλεξανδρής  2008-2009  Θρασύβουλος Λιάγκας  2008-2008  Βαγγέλης Κουτσοκέρας  2009-2010  Αβραάμ Παπαδόπουλος  2010-σήμερα
<div style="clear: both">

 Τίτλοι - διακρίσεις

 Διοργάνωση Τρόπαια - Διακρίσεις Αγωνιστική ΠερίοδοςΚύπελλο ΕλλάδαςΠροημιτελικά 2006-07 Γ΄ Εθνική Κατηγορία 1 2014-15 Πρωτάθλημα Α1 Ε.Σ.ΚΑ. Θεσσαλίας 4 1999–2000, 2001–2002, 2012–2013, 2022–2023

 Έδρα 
Η Α.Ε. Λάρισας ανάλογα με την κατηγορία που αγωνιζόταν και τις απαιτήσεις αυτής χρησιμοποιεί ως έδρα διάφορα κλειστά γυμναστήρια της Λάρισας:

 Κλειστό Γυμναστήριο Αγίου Θωμά, χωρητικότητας 300 θεατών.
 Κλειστό Γυμναστήριο Αλκαζάρ, χωρητικότητας 1.200 θεατών.
 Κλειστό Γυμναστήριο Νεάπολης Λάρισας, χωρητικότητας 3.958 θεατών.

 Παλαιότερες αγωνιστικές περίοδοι 
Κατά την αγωνιστική περίοδο 2016-17, η Α.Ε. Λάρισας έλαβε μέρος στο Πρωτάθλημα της Α2 Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης.

Στα πλαίσια του θεσμού του Κυπέλλου Ελλάδας ο σύλλογος συμμετείχε σε αγώνα της Α΄ Φάσης, στον οποίο και γνώρισε εντός έδρας ήττα με σκορ 64-68 από την Ε.Κ. Καβάλας.«ΑΕΛ – Καβάλα 64-68» , άρθρο στον ιστότοπο της ΕΡΤ, 17 Σεπτεμβρίου 2016.«Μεγάλη πρόκριση του Ηρακλή» , άρθρο στον ιστότοπο Sport24.gr, 17 Σεπτεμβρίου 2016.

Τρέχουσα έδρα του τμήματος είναι το Κλειστό Γυμναστήριο Νεάπολης Λάρισας, χωρητικότητας 3.958 θεατών. Πρόεδρος του συλλόγου είναι ο Αντώνης Τσαγκάλης και έφορος του τμήματος είναι ο Δημήτρης Μίχος.«Έγκριση προϋπολογισμών, νέο καταστατικό και ικανοποίηση» , άρθρο στον ιστότοπο SportLarissa.gr, 7 Οκτωβρίου 2016. Καθήκοντα πρώτου προπονητή διατηρεί ο Αβραάμ Παπαδόπουλος με άμεσο συνεργάτη τον Αποστόλη Τριανταφύλλου. Το ρόστερ της Α.Ε. Λάρισας για την περίοδο 2016-17 συνθέτουν οι παρακάτω αθλητές:«Ρόστερ» , πληροφορίες στον επίσημο ιστότοπο του συλλόγου.
 Α.Ε. Λάρισας - Roster 2016-17
 Αρ. Εθν. Όνοματεπώνυμο Θέση Γέννηση Ύψος 5     Καρατάσιος, Δημήτρης 2-3 1992  195 cm  6     Σταμπουλής, Γιάννης 4  1990  202 cm 7     Παπαχρήστος, Γιάννης 3-4  19.01.1980  192 cm 8     Δεληγιώργης, Απόλλων 1  03.07.1993 192 cm 9     Κουτίνας, Σάκης 3  1987 198 cm 11     Τσιλούλης, Θοδωρής 1-2  12.02.1993  192 cm 12    Μαλτέσιος, Γιάννης 5  14.09.1985  204 cm 13    Κούβελας, Αλέξανδρος 1-2  1997  191 cm 14   Τσούτσος, Νίκος 4 30.12.1983  202 cm 15    Θορστέινσον, Σίγκουρντουρ 5  08.07.1988 204 cm 16    Σαριμπαλίδης, Κώστας 1  1987  182 cm 18    Φιλιππόπουλος, Παναγιώτης 5 1997  206 cm 19    Πολίτης, Μιχάλης 2 1988  187 cm      Μπεχλιβάνος, Γιάννης 2 1988  190 cm
 Προπονητής: Αβραάμ Παπαδόπουλος   Ενημέρωση: 21 Φεβρουαρίου 2017

 Τμήματα υποδομών 
Το Τμήμα Εφήβων της Α.Ε.Λ. κατέκτησε το Πρωτάθλημα για την ηλικιακή αυτή ομάδα που διοργανώνει η Ένωση Σωματείων Καλαθοσφαίρισης Θεσσαλίας την περίοδο 2011-12.«Πρωταθλήτρια Εφήβων η ΑΕΛ!», άρθρο στον ιστότοπο AelOle.gr, 29 Μαρτίου 2012. Στον τελικό της διοργάνωσης, που διεξήχθη στο Κλειστό Γυμναστήριο του Αγίου Θωμά στις 28 Μαρτίου 2013, η Α.Ε.Λ. επιβλήθηκε του Κεραυνού Λάρισας με σκορ 60-51. Την περίοδο 2015-16 επανέλαβε το επίτευγμά του, νικώντας στον τελικό της διοργάνωσης, που διεξήχθη στο Κλειστό Γυμναστήριο του Αλμυρού, υπό τις οδηγίες του Γιώργου Βαγιόπουλου, επί του αντίστοιχου τμήματος του Γ.Σ. Βόλου με 51-44.«Πρωταθλητές οι Έφηβοι της ΑΕΛ», άρθρο στον ιστότοπο LarissaNet.gr, 20 Απριλίου 2016.«Πρωταθλήτρια ΕΣΚΑΘ στους Έφηβους η ΑΕΛ», άρθρο στον ιστότοπο InfoBasket.gr, 20 Απριλίου 2016.

Η Α.Ε.Λ. κατέκτησε επίσης το Πρωτάθλημα Παίδων της Ε.Σ.ΚΑ.Θ. την περίοδο 2010-11, 2012-13 και 2013-14 και κατ' επέκταση την πρόκριση στην ημιτελική φάση του Πανελλήνιου Πρωταθλήματος.«Πρωταθλήτρια Παίδων η ΑΕΛ!», άρθρο στον ιστότοπο AelOle.gr, 16 Απριλίου 2014. Ο τελικός του 2014 διεξήχθη στον Παλαμά, όπου η Α.Ε.Λ. νίκησε τον Αίολο Τρικάλων με σκορ 58-52.

 Παραπομπές 

 Εξωτερικοί σύνδεσμοι 


Καλαθοσφαιριση
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1993